Selle nädala uudistes:
Vene pastor, kes on tagaotsitav, kuna astus avalikult vastu sõjale Ukrainas.
Kuuleme tema pagemisest, kui Vene julgeolekutöötajad tungisid ta majja.
Veel:
Palvetav treener naaseb jalgpalliväljakule.
8-aastase kohtulahingu järel põlvitas ta taas keset väljakut Jumalat tänama.
Nüüd liigub ta edasi.
Ja:
Havail Maui saarel on omakseid leinavail elanikel uus koorem -
suured matusekulud.
Näete, kuidas üks naine tuleb appi seda koormat kandma.
Tere vaatama selle nädala Kristliku Maailma Uudiseid!
- Olen George Thomas. - Ja mina Wendy Griffith.
Venemaa kasutab õelaid võtteid
Ukraina sõja vastu protestijate vaigistamiseks.
Kinni on võetud üle 20 000 sõjavastase aktivisti,
sh palju kristlasi.
Just! Üks Venemaa lugupeetavaimaid evangeelseid juhte pidi maalt pagema.
Hiljuti rääkisin temaga Moskva süvenevast rõhumisest.
Põgeniku nimi on Juri Sipko.
Olen tagaotsitav.
Julgeolekuteenistuse agendid otsivad mind üle riigi.
Kui jala Venemaale tõstan, võetaks mind kohe kinni.
8. augustil tungisid Vene FSB (USA FBI vaste) agendid Sipko Moskva koju,
süüdistades teda Vene sõjaväe ja selle Ukraina-sõjakäikude mustamises.
Vene riigiteles näidatud reidi videos
tungivad kolm kuulivestis, kiivrite ja automaatidega agenti Sipko koju,
filmivad kirju, raamatuid, päevikuid, ärikontakte ja muud materjali,
mida olevat hoonest leitud.
Samal päeval tungisid kolme sõidutunni kaugusel Moskvast lõunas
Vene eriväed evangeelsesse kirikusse
ja viisid pastori mõneks ajaks ülekuulamisele.
Vene valitsuse sõnutsi süüdistatakse mind kuriteos,
kuna ütlesin, et Ukrainaga sõdimine on kuritegu, ukrainlaste tapmine
on kuritegu, Ukraina linnade hävitamine on kuritegu.
Sipko’t hoiatati reidi eest ja ta lahkus kiiresti maalt.
Ta rääkis sellest katsumusest eksklusiivselt CBNi Uudistele,
kui saabus avalikustamata asupaika.
Teadsin, et tekib raskusi, kuna valitsus kehtestas kõik need seadused,
et kiusata taga tõerääkijaid.
Aga mina ei saanud vaikida! Nad on minu vennad ja õed Kristuses!
Ma ei saa sellest vaikida!
Sipko, silmapaistev Vene baptistipastor,
on juhtinud riigi tuntuimaid evangeelseid alliansse.
Ta on arvustanud Vene sissetungi Ukrainasse esimesest päevast peale
ning palunud avalikult president Vladimir Putin’il sõja lõpetada.
Mullu võttis Venemaa vastu uusi seadusi
sõjavastaste meeleolude mahasurumiseks.
Amnesty International ütleb, et sihikul on üle 21 000 inimese,
keda on tihti vahistatud, tembeldatud välisagendiks või vangistatud.
Valitsuse siht on vaigistada rahvast ja lubada üksnes oma valede levikut.
Isegi avalikult palvetamise või rahule üleskutsumise eest
võidakse kohtu alla anda.
Kui sa pole truu, pole sul kohta kirikus.
Piisab, kui küsida preester Ivan Koval’ilt.
Mullu septembris, kui Venemaa president
käskis osaliselt mobiliseerida reservistid,
nõudis Vene Õigeusu Kirik oma vaimulikelt palvet võidu pärast.
Vaimulik Koval ütles oma palves ’võidu’ asemel ’rahu’.
Mu südametunnistus ei lubanud!
Ma ei saanud alluda sellisele poliitilisele survele ülalt!
Selle teo pärast vabastas Vene Õigeusu Kirik ta preestriametist.
Nüüd viib ta läbi teenistusi vanas õigeusu kirikus Antalya’s Türgis.
Veel vähemalt 30 õigeusu preestrit on samamoodi survestatud.
Ma pole kunagi kahelnud oma otsuses.
Kogu mu hing, kogu mu olemus oli selle sõja vastu.
Mul oli võimatu toetada Vene vägede sissetungi Ukrainasse oma palves.
USA Rahvusvahelise Usuvabaduse Komisjon ütleb,
et usuvabadus Venemaal on sõja algusest saadik suurimas mõõnas.
Sõnum on väga selge: kes tahes usujuht, õigupoolest kes iganes,
kes protestib Venemaa sissetungi vastu Ukrainasse
muuhulgas usulistel põhjustel, saab tunda uskumatut rõhumist.
ÜRO ütleb, et nende uurimise kohaselt laieneb usuline rõhumine
ka Vene võimualustele aladele Ukrainas.
Dokumenteeritakse Vene relvajõudude tegevust usukogukondade vastu,
sh Ukraina kreekakatoliku ja evangeelsete koguduste vaimulike
ja liikmete teadmata kadumist, omavolilist vahistamist,
piinamist või halba kohtlemist.
Ja see pole veel kõik!
Vene raketid sihivad regulaarselt usuasutusi ja kogudusi -
nii rünnati näiteks hiljuti ajaloolist Odessa Issanda Muutmise katedraali.
Odessa katedraal pole ainus sõjas kahjustatud pühamu.
UNESCO eelhinnangu järgi on kahjustatud 116 pühamut
alates 24. veebruarist 2022.
Ivana Stradner, kes kajastab Venemaa tegusid
Demokraatiate Kaitse Sihtasutuses,
kardab, et usuvabaduse piiramine läheb ainult hullemaks.
Mida rohkem kaotab Putin Ukrainas, seda enam heidab ta meelt kodus,
seda rangemaks muudab ta seadusi ja seda rohkem inimesi ta jälitab.
Oma avalikustamata asupaigas ütleb 71-a.-ne pastor Sipko CBNi Uudistele,
et ta ei karda oma tuleviku pärast
ning tervitab võimalust astuda vastu oma süüdistajaile.
Mul pole midagi karta! Mu elu on peaaegu läbi!
Tänu Issandale, mul on jäänud vaid veidi!
Kui mind peaks viidama kohtu ette, vahistatama,
on mul võimalus rääkida tõtt võimukandjaile.
Tahan neid näha ja neile öelda, et Jumal armastab neid.
Ta võib neile andestada ja tahab, et nad kahetseksid oma patte
ja otsiksid andestust.
Peame jätkama palvet evangeelse kiriku eest Venemaal,
aga ka Ukraina sõja vastaste eest.
Nad maksavad kallist hinda!
Isegi sõna ’rahu’ ütlemine võib tuua probleeme.
- Lähed tagasi Ukrainasse? - Kindlasti!
Järgnevalt: pärast 8-aastast kohtulahingut põlvitamise pärast
põlvitas see palvetav treener taas keskväljal.
Näitame, miks ta pärast võitu edasi liigub.
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu.
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBNi partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBNi uudistekanalilt.
Tere tagasi!
Iga kool iga linnas palvekilbi alla -
selline siht on ühingul,
mis kutsub peresid võtma eestpalvesse ühe oma piirkonna kooli.
Ühing nimega Kilbid Ette palub Jumalalt koolidele kolme asja:
eestpalvet, ülistust ja ärkamist;
päästet, tervenemist ja vabanemist koolides;
ja et Jumal kaitseks koole hingevaenlase ja ta sepitsuste eest.
Asutaja Kelly Caraveo, endine kooliõpetaja, selgitab,
mida tähendab nimi Kilbid Ette.
Muiste koondusid sõdurid sõjas kokku ja tõstsid kilbid kaitseks ette.
Ja meiegi, kui tuleme kokku perena, kirikutena, kogukonnana,
paneme teatud mõttes palvekilbid konkreetse kooli ette.
Tahame, et iga kool oleks kaitsekilbi varjus.
Mäletan seda Braveheart'ist.
Lähemat teavet regimise, koolide valimise
ja palvejuhendi allalaadimise kohta saab lehelt cbsnews.com.
Imeline! Joe Kennedy, tuntud kui palvetav treener,
on loobunud jalgpalli abitreeneri kohast
Bremerton’i keskkoolis Washington’i osariigis.
Ta loobus mõni päev pärast jalgpalliväljakule naasmist
pärast 8-aastast kohtulahingut oma kombe pärast palvetada pärast mänge
50 jardi joonel.
Jah, treener ütleb,
et kohtuasi ja kooliringkond kahandasid kõvasti treenimise rõõmu,
ja nüüd on ta nagu paaria.
Tema naasmine oli siiski võit usuvabadusele USAs.
CBNi David Brody käis seda tähtsat sündmust kajastamas.
Kõik oli nagu ikka reede õhtuti keskkooli jalgpallimängus USAs,
ent ühe suure erandiga.
Pärast 8-aastast võitlust oma õiguse eest palvetada avalikult pärast mänge
tõi Ülemkohtu otsus Joe Kennedy tagasi treeneripingile.
Otsus tähendas, et ta võib palvetada, nagu lubab põhiseaduse 1. muudatus.
Ja nii see hetk tuli mõni minut pärast mängu lõppu.
Hiljem rääkis treener ootavale reporterisummale, mida ta palvetas.
Ütlesin vist 30 korda: Tänan Sind!
Ma ei leidnud muid sõnu, mida öelda Temale, kes mu üldse siia tõi?
Taotlesime Ülemkohtult ja kõikidel kohtutelt vaid seda,
et saaksime olla treenerid ja palvetada pärast jalgpallimängu.
Milline imeline viis naasmiseks pärast 8-aastast lahingut!
Bremerton Washington’i osariigis on treener Joe Kennedy poisipõlvelinn.
Talle meeldib see paik.
See on ühtaegu ilus ja lihtrahvalik, ja siin on õhus just seda vintskust,
mida on vaja selle 8-aastase katsumuse läbimiseks.
See pole olnud kerge.
Võit tuli läbi valu ja kannatuse, isegi ohustades ta abielu.
Hakkame kõige selle pärast lahutama, kuna teen sellega naisele põrgut
ja ta nutab iga päev.
Seda seetõttu, et tema naine Denise oli personaliosakonna juhataja
kooliringkonnas, mille vastu ta mees võitles.
Kindlasti ränk olukord!
Olin ta peale nii vihane!
Olin vihane pikka aega, sest ei mõistnud tema kavatsust.
Kahtlesin tema kavatsuse õigsuses.
Kaotasin sellepärast sõpru, oma armsaid töökaaslasi juba 15 aastat.
Tundsid vaeva! Olid uppumas!
Kindlasti! Tabav väljend!
Kuidas leida tasakaalu, kuidas käia tööl, olla naine ja ema?
Aasta pärast kohtusseminekut langes nende abielu madalseisu.
Siis avas Jumal Denise’i silmad.
Mõistsin, et selle taga on Jumal.
Mitte mu mees või mehe soov supelda tähelepanus ses olukorras, vaid Jumal.
Jumal kutsus ta just selleks!
Ja see tõi veelgi suurema läbimurde.
Kui käia sel kitsal teel üheskoos,
siis ’ei ole edu ühelgi relval, mis valmistatakse meie vastu’.
See on aidanud meid sellest läbi.
Mis nüüd treener Kennedy’st edasi saab?
Pärast 8-aastast eemalolekut pole treeneri tööpõld enam endine.
Mind võeti küll hästi vastu, ent tunnen ikkagi, et olen kõrvalejäänu
ja endiselt vaenlase maal, ja mulle see tunne ei meeldi!
Pole enam endist tunnet.
Kooliringkond ja kohtuasi võtsid treeneritööst palju rõõmu vähemaks!
Võtsid ära pea kõik, mis oli mulle oluline.
Seda oli silmaga näha.
Mängu ajal oli pikki perioode, mil treener Joe oli täiesti üksinda.
Arutasime seda pärast mängu.
See tundus täiesti ettekavatsetud,
või kui mitte, siis mingi mõttega seda ju tehti.
Ma ei oska sellele vastata. Ja kas peaksingi?
Mis ka ei juhtuks, ühes on ta kindel.
Lõpetasin (elu)jooksu, ja loodan, et Jumal vaatab ja naeratab
ning on uhke, et tegin, mida Ta kutsus mind tegema.
David Brody, CBNi Uudised, Bremerton, Washingtoni osariik.
Tänan, David! Muide, treener Kennedy põhjendas oma loobumisotsust mh ka
vajadusega kanda hoolt teises osariigis elava haige pereliikme eest.
Ta ütleb, et jätkab tööd usuvabaduse kaitsmiseks USAs.
Järgnevalt, murest murtud rahvas Havail Maui saarel leinab lähedasi.
Näete California naist, kes kergendab pisut nende koormat.
Kui maailm vaatab pealt.
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont reedel kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi! Üks kuu on möödas maastikupõlengute laastamistööst
populaarses turismipiirkonnas Havail Maui saarel.
Turismidollarite vähenemine raskendab elanike koormat.
Eriti raske on neil, kes peavad maksma kallite matuseteenuste eest.
Ent üks California naine aitab neil lähedasi väärikalt ära saata
sel raskel ajal.
Ta oli nagu hr. Aloha, kel oli kuldne süda ja kes sõbrunes kõigiga,
kellega tänaval või kus iganes kokku sai.
Ta meeldis kõigile!
28-aastane Po'o Estores-Losano suri augustis Lahaina't laastanud põlengus.
Temast jäi maha kaks poega, ema Leona ja õde Jayna,
kes pole siiani saanud üle oma kaotusest.
Põleng oli küllap päris ränk.
Muudkui helistasime talle, aga ta ei võtnud vastu.
Telefon läks kõneposti ja me ei saanud kedagi kätte.
Me ei tea, kas ta oli üksi.
Ja kuidas ta lahkus - see murrab mu südame.
Ta oli üliarmastav, lahke, alandlik.
Ta nägi alati head, mitte kunagi kurja.
Nad pidid 2 nädalat ootama, enne kui said teada, et Leona DNA-proov
klapib Po’o maiste jäänustega.
Ei oska isegi sõnadesse panna, mida tundsime - see oli südantlõhestav.
Juulikuise operatsiooni tõttu ei saa Leona töötada,
aga keskmine matusekulu on siin ca 8000 USD -
ületamatu summa enamusele saarte peredest.
Nii paradiisis elamine kui paradiisist lahkumine maksab.
Nii peamegi maksma.
Siis kohtus Leona Vanessa Roza’ga, kalifornialasega,
kes tuli Maui’le aitama peredel maksta matuste eest
oma kohalikust kirikust ja GoFundMe lehelt korjatud rahaga.
Jumal avas lihtsalt uksed.
Oskan raha koguda ja oskan võtta ühendust inimestega.
Tahan anda sellele naisele juurdepääsu rahadele,
misläbi tal oleks kergem matusekulusid kanda.
Nii ma selle korraldasin; tundsin lihtsalt, et Jumal kutsus mind siia.
Enne Vanessa tulekut oli Leona kogunud poole rahast, mida oli vaja,
et väärikalt mälestada poja elu, mis on havai kultuuris oluline,
ja anda perele rahu.
Kui keegi lahkub, korraldame talle mälestustalituse.
Ma ei lase oma poega tuhastada ja lihtsalt unustada.
Tahame tähistada tema lõppenud elu ja kõiki mälestusi pere ja sõpradega.
See on kulukas!
Vanessa andis kogutud raha jäägist 4000 USD eriteenistuse tarvis
koos vaimuliku ja lilledega, et Po'o paljud sõbrad ja pereliikmed
saaksid teda mälestada.
Po'o õde ütleb, et ta vend tundis Issandat,
ning arvab, et ta suri teisi päästes.
Tean südames, et kui ta kuulis kedagi karjumas või kiljumas,
oleks ta läinud talle appi.
Ent ta armastas Jumalat - tõesti armastas.
Jumal valib endale tugevaimad sõdalased,
ja minu poeg oli üks suurimaid, kuldseima südamega inimesi,
keda võib eales kohata.
Ja nii nagu vikerkaared siin Havail kuulutavad Jumala ustavust,
on Jeesus ligi neile, kes murtud südamelt,
parandab nende haavad ja loob tuhast aja jooksul ilu.
Oli tore kohtuda nendega ja näidata selle kurbmängu inimlikku mõõdet.
Lähemat teavet Vanessa püüdest aidata raskustes peresid
ja aidata neil teenuste eest maksta saab meie võrgulehelt cbnnews.com.
Jääge meiega!
Näitame teile Z-põlvkonnas toimuvat ärkamist kohe pärast pausi!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 17:00 CBNi uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi uudiste ja CBNi pere kanalitel.
Tere tagasi saatesse!
California’st Sacramento’st alguse saanud tänavaevangelism
on muutunud hea sõnumi liikumiseks juba mitmes linnas.
United Church'ist, mis soovis õpetada tänavaevangelismi kaudu usuletulnuid,
said alguse ühine äratusliikumine ja Jeesus-marss.
Viie aastaga on ühing korraldanud 125 palve- ja ülistusüritust,
läkitanud välja 6500 evangelisti ja kuulutanud tuhandeile Jeesust.
Juba on peetud mitu evangeelset Jeesus-marssi
Seattle’is, Sacramento’s, Santa Monica’s ja Dallas’es.
Üritus on toimunud ka muudes linnades.
Ja vaata järele, George, ühes suvelaagris Lõuna-Carolina’s
olevat tuhanded noored esmakordselt tunnistanud usku
Jeesusesse Kristusesse.
CBNi Brody Carter näitab, miks Z-põlvkonda
nimetatakse ärkamispõlvkonnaks.
Aasta siis oli 1996.
Tuli välja Nintendo 64, Tiger Woods tegi debüüdi profigolfis,
Laul Jeesus-friik oli 10 nädalat edetabeli tipus.
Ja algas Crossroad’i suvelaager.
Clayton King ja ta naine Shari tegelesid uue põlvkonnaga
Crossroads suvelaagris, jagades head sõnumit
ja õpetades neile tõde, elu mõtet ja eesmärki.
85% kõikidest usuletulnuist USAs
otsustavad võtta Kristuse vastu Päästjaks enne 19. eluaastat.
Nii ongi nende pearõhk Z-põlvkonnal, inimestel, kes on sündinud 1999-2015.
Z-põlvkonna kohta teame mõndagi.
Nad on sündinud digiilmas.
Nad kasvasid üles iPad’ide ja iPhone’idega, tehnika rüpes.
Uurimuste järgi võib see olla põhjus, miks Z-põlvkond on langemas usust.
USA uuringukeskus nimetab 1/3 sellest vanuserühmast
usuvõõraiks, s.t. nad ei kuulu kirikusse.
On oluline, et kuulutame ja õpetame neile Piiblit
ja kuulutame neile Jumala armastust, kuni nad on veel noored,
enne kui maailmal õnnestub nad maha lüüa, ära süüa ja välja sülitada.
Usku ja lusti ühendades võimaldavad King’id kõiksugu taustaga õpilastel
tunda Jumala armastust ja kuulda evangeeliumi.
Seeläbi võid vabaneda koormast, ei pea oma päästet välja teenima.
Ja sel aastal on laagrilised vastuvõtlikud -
üle 3000 on võtnud Jeesuse Kristuse vastu oma Päästjaks.
Viimaks tundsin midagi hoopis muud -
tundsin, et Kristus ja Püha Vaim rahuldavad mind.
Küllap on nad näinud meie maailma materialismi,
ideoloogiaid, mida neile lakkamatult peale surutakse -
nad on täiesti tühjad.
Ja kui nad tunnevad Jumala ligiolu,
maitsevad ja vaatavad, et Issand on hea, siis muu neid ei rahulda.
See ongi ärkamise tunne -
see kompromissitus, see soov kuulutada, et maailm ongi selline,
aga Jeesuses Kristuses pakutakse mulle midagi paremat.
Soovin, et kõik, keda kohtan,
saaksid näha Jumala headust ja väge ja võimu.
Jacob King, asutaja vanim poeg ja 20-aastane Z-põlvkonna liige,
jätkab oma vanemate tööd Jumala headuse kuulutamisel põlvkonnale,
kes - teadagi - otsib meeleheitlikult iseennast ja januneb tõe järele.
Ta kutsub sind: kui soovid tunda mu armastust, saad selle tasuta kohe siin.
Täna teenivad King’id kõiki eagruppe ühingu Clayton King Ministries'i kaudu,
pakkudes abielukonverentse, koolitusvõrgustikke ja misjonireise.
Pastor Clayton jutlustab ka New Spring Church’is,
mis asub mitmes paigas Lõuna-Carolina’s.
Usun lihtsalt, et meie kirikus just praegu midagi toimub,
ja Jumala töö üks märke on see, et inimesed tulevad usule Jeesusesse.
Pärast 36 aastat evangeeliumi kuulutamist on tema sõnum endine.
Ja ta usub, et ses põlvkonnas toimub ehtne ärkamine.
Kui tahad kahetseda pattu ja paluda Jeesusel end päästa,
tõuse kohe püsti!
Kui tõused, asud Jeesuse poolele, sest evangeeliumi ei häbeneta.
Ja need õpilased isegi ei kõhkle! See pole muud kui täielik ime!
Brody Carter, CBNi Uudised.
Oluline sõnum meie ajal!
On nii põnev kohtuda noortega! Neil on vaja millessegi uskuda!
Ja tal on õigus, neile tuleb kuulutada juba noorelt,
sest elu võib olla karm.
Jumal õnnistagu siis teda!
Nädalauudised saidki läbi.
Järgmise korrani soovime kõik siit nägemist!,
ja, nagu ikka, Jumala õnnistust!
Tõlge: Sulev Kivastik